
Δομή Προγράμματος Καλλιέργειας Δεξιοτήτων (ΠΚΔ) 

	1ο Εργαστήριο
	Προσδοκώμενα Μαθησιακά Αποτελέσματα

	Τίτλος εργαστηρίου
Τοκ – τοκ, ποιος είναι εδώ;
1

	Οι μαθητές/τριες να μπορούν να αναγνωρίζουν τα μέρη της κυψέλης, τους ρόλους των μελισσών και να κατανοούν τη συνεργασία ως αξία.

	
	Δραστηριότητες

	
	1. Εισαγωγή (15’):
   - Ο/Η εκπαιδευτικός δείχνει εικόνες με μέλισσες και ρωτά: «Τι γνωρίζετε για τη ζωή μέσα στην κυψέλη;».
   - Σύντομη παρουσίαση των βασικών ρόλων (βασίλισσα, εργάτριες, κηφήνες).
2. Ομαδική εργασία «Βρες τη βασίλισσα!» (15’):
   - Σε ομάδες, οι μαθητές/τριες αναλύουν φωτογραφίες και εντοπίζουν τα διαφορετικά άτομα της κυψέλης.
   - Καταγραφή σε πίνακα με χαρακτηριστικά (μέγεθος, ρόλος, διάρκεια ζωής).
3.  Παιχνίδι ρόλων «Μια μέρα στην κυψέλη» (25’):
   - Οι μαθητές/τριες αναλαμβάνουν ρόλους (βασίλισσα, εργάτριες, κηφήνες).
   - Σενάρια: α) ήρεμη καθημερινότητα, β) επίθεση εχθρού, γ) πείνα.
   - Συζήτηση για το πώς συνεργάστηκαν και τι δυσκολίες συνάντησαν.
4.  Παιχνίδι σκυταλοδρομίας «Μεταφορά νέκταρος» (25’):
   - Οι ομάδες μεταφέρουν «νέκταρ» (πον-πον/μπαλάκια) από την είσοδο σε καλάθι-κηρήθρα.
   - Δοκιμή δύο συστημάτων: α) ένας μεταφέρει όλο το νέκταρ,  β) συνεργασία με πολλαπλά άτομα.
   - Σύγκριση αποτελεσματικότητας και αναστοχασμός.
Σκοπός του παιχνιδιού είναι να μεταφερθεί η σταγόνα νέκταρος  από την είσοδο της κυψέλης στο κελί αποθήκευσης, όσο πιο γρήγορα γίνεται.
  5.  Συζήτηση – αποτελέσματα - αξιολόγηση (10’)



	2ο Εργαστήριο
	Προσδοκώμενα Μαθησιακά Αποτελέσματα

	Τίτλος εργαστηρίου
Μια σχέση αγάπης
2

	Οι μαθητές/τριες να μπορούν να περιγράφουν τον ρόλο των μελισσών στην επικονίαση, να συσχετίζουν φυτά-μέλισσες και να εκτιμούν τη σημασία της βιοποικιλότητας.

	
	Δραστηριότητες 

	
	1. Παιχνίδι ενίσχυσης δυναμικής ομάδας-Εισαγωγή (10’):
Τραγούδια
Προετοιμασία: εύρεση τραγουδιών, εποπτικά μέσα: ηχεία, ηχογράφηση ή διαδίκτυο για αναπαραγωγή τραγουδιών.
Από το μέλι, τη μέλισσα και τα φυτά και γενικότερα τη φύση εμπνεύστηκαν πολλοί καλλιτέχνες και τραγουδοποιοί.  Ας ακούσουμε μερικά.
2. Καταιγισμός ιδεών -συζήτηση (10’):
Τα παιδιά σκέφτονται σχετικές παροιμίες με μέλι, μέλισσα, φυτά. Γίνεται καταιγισμός ιδεών από τα παιδιά (μπορούν αν δουλέψουν και σε μικρότερες ομάδες εργασίας). Προαιρετικά, μπορούν να ανατρέξουν και στο διαδίκτυο για περισσότερες επιλογές. Καταγράφονται οι ιδέες και προθέτονται και επιπλέον από τον εκπαιδευτικό. Σχολιάζετε την έννοια τους. Μπορείτε να έχετε προγράψει σε χαρτί/post-it   κάποιες, ώστε να γίνει η διαδικασία πιο γρήγορα και παιχνιώδης. Οι μαθητές/τριες μπορούν να γράφουν οι ίδιοι τις ιδέες τους/ να κολλούν την κάθε ιδέα τους εκφωνώντας πρώτα την παροιμία έκφραση.
3. Δημιουργία παρουσίασης / κολάζ (15’):
οπτικοακουστικά εποπτικά μέσα: Η/Υ, προβολέας/διαδραστικός πίνακας για παρουσίαση των μελισσοκομικών φυτών (εικόνες φυτών).
Πραγματικά αντικείμενα:  διάφορα φύλλα/ άνθη από δένδρα, θάμνους κ.λπ.  (προτιμήστε με έντονα νεύρα και μεγάλα).
4. Κάνουμε το αποτύπωμα ενός φύλλου σε χαρτί ή σε πηλό ή σε γύψο (10):
Υλικά: χαρτί λευκό, ξυλομπογιές/κηρομπογιές, πηλό, γύψο οικοδομής, νερό, δοχείο ανακατέματος, δοχείο-καλούπι (κονσέρβα ή άλλο), φύλλα.
5. Σχεδιάσε/ζωγράφισε τη διαδικασία της επικονίασης (15’):
Τα στοιχεία του σχεδίου θα έχει σίγουρα δύο άνθη και μία μέλισσα που «γεφυρώνει» τα δύο άνθη μεταφέροντας γύρη από το ένα άνθος στο άλλο.
6. Κατασκευή άνθους (20’):
πέταλα, σέπαλα, στήμονες 
Υλικά: μπατόν αυτιών με βαμβάκι (για στήμονες), γκοφρέ χαρτί ή ριζόχαρτο (για πέταλα και σέπαλα), κόλλα.
7. Αξιολόγηση – συζήτηση (10’):
- Τι θα συνέβαινε αν δεν υπήρχαν οι μέλισσες;
- Πώς επηρεάζει αυτό την τροφική αλυσίδα και τη ζωή μας;




	3ο Εργαστήριο
	Προσδοκώμενα Μαθησιακά Αποτελέσματα

	Τίτλος εργαστηρίου
Ο άνθρωπος και τα προϊόντα της μέλισσας 
3

	Οι μαθητές/τριες να μπορούν να αναγνωρίζουν τα βασικά προϊόντα της μέλισσας, να κατανοούν τις χρήσεις τους και να καταναλώνουν υπεύθυνα.

	
	Δραστηριότητες 

	
	1. Μέλι και υγεία (25’):
Με απλή αναζήτηση στο διαδίκτυο, μπορούν τα παιδιά να ψάξουν για τα οφέλη του μελιού στην υγεία του ανθρώπου και να τα παρουσιάσουν. Ενδεικτικά χωρισμένα σε μικρότερες ομάδες συνεργασίας, μπορείτε να τους δώσετε τα παρακάτω ζευγαράκια  
Μέλι-ύπνος, Μέλι-άσκηση, Μέλι-υγεία, Μέλι-στοματική υγεία, Μέλι -τραύματα, Μέλι- εγκαύματα.
2. Δημιουργία κεριών με διάφορα καλούπια (25’):
Δημιουργία κεριών σε διάφορα σχήματα ανάλογα με τα καλούπια που έχουμε.  Στόχος είναι να δουν οι μαθητές τις διάφορες φάσεις που έχει το κερί. Από υγρό σε στερεό.
Επιπλέον Δραστηριότητα:
Εισαγωγή (10’)
· Ο/Η εκπαιδευτικός παρουσιάζει σε εικόνες ή δείγματα προϊόντα μέλισσας.
· Συζήτηση: «Ποια από αυτά γνωρίζετε; Ποια χρησιμοποιείτε στο σπίτι σας;».
Σταθμοί μάθησης «Η μέλισσα μάς δίνει…» (10’)
· Οι μαθητές σε ομάδες επισκέπτονται σταθμούς (π.χ. μέλι, κερί, πρόπολη, γύρη).
· Σε κάθε σταθμό βλέπουν δείγματα/εικόνες και σημειώνουν χρήσεις.
· Συγκεντρώνουν πληροφορίες σε πίνακα «Προϊόν – Χρήση – Σημασία».
Πολιτισμικό ταξίδι (5’)
· Παρουσίαση σύντομων αναφορών για τη μέλισσα στη μυθολογία, θρησκεία, τέχνη.
· Οι μαθητές ζωγραφίζουν ή κατασκευάζουν μια «κάρτα πολιτισμού» με εικόνα/σύμβολο της μέλισσας.
Δημιουργία αφίσας (5’)
· Ομαδικά, οι μαθητές φτιάχνουν αφίσα με θέμα «Η μέλισσα στη ζωή μας – Χωρίς μέλισσες, χωρίς…».
· Παρουσίαση στην ολομέλεια.
3.   Ανακεφαλαίωση – Συζήτηση (10’)
· «Πόσο σημαντική είναι η μέλισσα για τον άνθρωπο;»
· «Πώς μπορούμε να προστατεύσουμε τις μέλισσες;».




	4ο Εργαστήριο
	Προσδοκώμενα Μαθησιακά Αποτελέσματα

	Τίτλος εργαστηρίου
Απειλές για τις μέλισσες

	Οι μαθητές/τριες να μπορούν να αναγνωρίζουν απειλές για τις μέλισσες, να προτείνουν τρόπους προστασίας και να εκφράζουν συναισθήματα.

	
	Δραστηριότητες 

	
	1. Παιχνίδι «εμπόδια» (45’):
Εισαγωγή και προετοιμασία (10’)
· Ο/Η εκπαιδευτικός εξηγεί στα παιδιά τον στόχο: να καταλάβουν πώς οι μέλισσες συναντούν εμπόδια και απειλές στην προσπάθειά τους να φτάσουν στα λουλούδια.
· Χώρος: αυλή ή αίθουσα με διάδρομο.
· Στήνονται «εμπόδια» (π.χ. καρέκλες, κορδέλες, χαρτόκουτα, κώνους).
· Κάθε εμπόδιο αντιστοιχεί σε μια απειλή (π.χ. φυτοφάρμακο, αυτοκίνητο, καταστροφή λουλουδιών, κλιματική αλλαγή).
Πρώτος γύρος – Ελεύθερη διαδρομή (10’)
· Μαθητές/τριες - «μέλισσες» περνούν τη διαδρομή χωρίς εμπόδια, για να δουν πόσο εύκολα φτάνουν στα λουλούδια.
· Συζήτηση σύντομη: «Ήταν εύκολο; Γιατί;».
Δεύτερος γύρος – Με εμπόδια (10’)
· Τα εμπόδια τοποθετούνται στη διαδρομή.
· Οι μαθητές ξαναπερνούν, προσπαθώντας να φτάσουν στα «λουλούδια» (χαρτιά/μπάλες στο τέλος).
· Κάθε φορά που «πέφτουν» σε εμπόδιο, σταματούν και ο/η εκπαιδευτικός τους εξηγεί:
Τι συμβολίζει το εμπόδιο (π.χ. φυτοφάρμακο → δηλητηρίαση μελισσών).
Ποιες είναι οι συνέπειες για τις μέλισσες.
Τρίτος γύρος – Με λύσεις (10’)
· Οι μαθητές/τριες προτείνουν ιδέες για να ξεπεράσουν τα εμπόδια (π.χ. χρήση βιολογικής καλλιέργειας, προστασία βιοτόπων, μελισσοκομικοί κήποι).
· Ο/Η εκπαιδευτικός προσαρμόζει τα εμπόδια ώστε να υπάρχουν «μονοπάτια λύσεων» (π.χ. άνοιγμα παραθύρου στη διαδρομή).
· Οι μαθητές/τριες ξαναδοκιμάζουν, φτάνοντας στα λουλούδια με πιο εύκολο τρόπο.
Ανακεφαλαίωση – Συζήτηση (10’)
· «Ποια εμπόδια ήταν πιο δύσκολα;»
· «Τι μάθαμε για τις απειλές;»
· «Ποιες λύσεις είναι πιο ρεαλιστικές για εμάς;».
Συλλογικό σύνθημα στο τέλος: «Προστατεύουμε τις μέλισσες, προστατεύουμε τη ζωή!».
2.   Δημιουργία – Ζωγραφική (45’)
1. Εισαγωγή – Έμπνευση (5’)
· Ο/Η εκπαιδευτικός δείχνει εικόνες με μέλισσες, κυψέλες, λουλούδια, προϊόντα.
· Συζήτηση: «Τι θέλουμε να δείξουμε στη ζωγραφιά μας;».
· Επιλογή θεματικού τίτλου (π.χ. «Χωρίς μέλισσες δεν υπάρχει ζωή»).
2. Σχεδιασμός – Ιδέες ομάδων (10’)
· Η τάξη χωρίζεται σε μικρές ομάδες (3-5 μαθητές).
· Κάθε ομάδα αναλαμβάνει ένα κομμάτι της ζωγραφιάς:
· Ομάδα 1: Η κυψέλη και οι μέλισσες.
· Ομάδα 2: Τα λουλούδια και η φύση.
· Ομάδα 3: Τα προϊόντα της μέλισσας.
· Ομάδα 4: Οι απειλές και οι λύσεις.
· Γρήγορο σκίτσο σε πρόχειρο χαρτί για ιδέες.
3. Δημιουργία – Ζωγραφική (20’)
· Όλες οι ομάδες δουλεύουν ταυτόχρονα στο μεγάλο χαρτί (ή σε κομμάτια που θα ενωθούν).
· Χρησιμοποιούν μαρκαδόρους, τέμπερες, ξυλομπογιές.
· Ο/Η εκπαιδευτικός καθοδηγεί και ενθαρρύνει συνεργασία (π.χ. «συνδέστε τα λουλούδια με τις μέλισσες»).

4. Παρουσίαση έργου (5’)
· Η κάθε ομάδα παρουσιάζει το δικό της κομμάτι στην τάξη.
· Εξηγούν τι ζωγράφισαν και γιατί.
5. Ανακεφαλαίωση – Συζήτηση (5’)
· Συλλογική παρατήρηση της ζωγραφιάς.
· Ερωτήσεις:
· «Τι μας δείχνει η ζωγραφιά για τις μέλισσες;»
· «Τι μάθαμε μέσα από τη συνεργασία;».
· Κλείσιμο με σύνθημα που γράφεται πάνω στη ζωγραφιά (π.χ. «Προστατεύουμε τις μέλισσες – προστατεύουμε το μέλλον μας»).



	5ο Εργαστήριο
	Προσδοκώμενα Μαθησιακά Αποτελέσματα

	Τίτλος εργαστηρίου
Δημιουργώ τον δικό μου κήπο μελισσών

	Οι μαθητές/τριες να προτείνουν ιδέες για μελίσσι / κήπο μελισσών, να συνεργάζονται και να παρουσιάζουν δημιουργικά.

	
	Δραστηριότητες 

	
	1. Σχεδίαση μακέτας κήπου μελισσών (45)
· Οι μαθητές/τριες χωρίζονται σε ομάδες.
· Κάθε ομάδα σχεδιάζει μια μακέτα κήπου φιλικού προς τις μέλισσες (επιλογή φυτών, τοποθέτηση νερού, χώρων φωλιάσματος).
· Χρησιμοποιούνται χαρτόνια, χρώματα, υλικά ανακύκλωσης για κατασκευή.
· Οι ομάδες συζητούν γιατί επέλεξαν τα συγκεκριμένα φυτά/στοιχεία.
2. Παρουσίαση (20)
· Κάθε ομάδα παρουσιάζει τη μακέτα της στην ολομέλεια.
· Εξηγούν τις επιλογές τους και πώς ο κήπος τους βοηθάει τις μέλισσες.
· Συζήτηση: «Τι θα γινόταν αν όλοι φτιάχναμε έναν κήπο μελισσών στο σπίτι ή στο σχολείο;».
3. Κατασκευή αφίσας (20’)
· Οι ομάδες δημιουργούν αφίσα με θέμα «Δημιουργούμε κήπο μελισσών – Σώζουμε τις μέλισσες».
· Περιλαμβάνει συνθήματα, εικόνες, σχέδια.
· Οι αφίσες τοποθετούνται στην τάξη/σχολείο για ευαισθητοποίηση.
4. Συζήτηση – Αξιολόγηση (5’):
· Παρατήρηση συνεργασίας και δημιουργικότητας των ομάδων.
· Παρουσίαση ιδεών και αιτιολόγηση επιλογών φυτών/στοιχείων.
· Ερωτήσεις διερεύνησης:
«Γιατί είναι σημαντικό να δημιουργούμε κήπους μελισσών;»
«Πώς μπορούμε να βοηθήσουμε τις μέλισσες στην καθημερινή μας ζωή;».
· [bookmark: _GoBack]Αυτοαξιολόγηση: Κάθε μαθητής συμπληρώνει πρόταση «Σήμερα έμαθα ότι οι μέλισσες…».

